El cens electoral és un document que conté la inscripció dels qui reuneixen els requisits per votar i no estan privats del dret de sufragi.
L'Oficina del Cens Electoral, enquadrada dins de l'Institut Nacional d'Estadística, és l'òrgan encarregat de la formació del cens electoral, amb la col·laboració dels ajuntaments i dels consolats.
El cens que s'utilitza en cada procés electoral és el tancat el primer dia del segon mes anterior a la convocatòria de les eleccions.
A les eleccions al Consell General d'Aran correspon al cens tancat a 1 de febrer de 2019.
Amb caràcter general, a les eleccions al Consell General d'Aran poden votar tots els espanyols majors d'edat el dia de la votació i residents a Aran.
Els ciutadans que compleixen 18 anys el dia de les eleccions, poden votar.
Per poder votar, és obligatori estar inscrit al cens electoral.
Tanmateix, votar no és obligatori, ningú pot ser obligat ni coaccionat a votar ni a revelar el seu vot.
El vot és universal, lliure, igual, directe i secret.
Tampoc és obligatori votar en tots els processos electorals convocats per al mateix dia, però el dret de vot s'exerceix en un acte únic, és a dir, no es pot votar en moments diferents de la mateixa jornada electoral.
Es poden consultar les llistes electorals vigents de les maneres següents:
A més, l'Oficina del Cens Electoral envia a cada elector una targeta censal que conté les dades actualitzades de la inscripció en el cens electoral i de la secció i la mesa en què correspon votar.
Excepcionalment, atès l'encavalcament entre les eleccions generals i locals, l'Oficina del Cens Electoral farà només un enviament de la targeta censal corresponent tant a les eleccions generals de 28 d'abril com aquestes de 26 de maig.
La targeta censal té un caràcter merament informatiu i no serveix per identificar-se a l'hora de votar.
Durant el període d'exposició de les llistes electorals, del 8 al 15 d'abril, qualsevol persona, en el cas que les dades electorals no siguin correctes, pot presentar una reclamació:
En tres dies, les delegacions provincials de l'Oficina del Cens Electoral resoldran les reclamacions i ordenaran les rectificacions pertinents, que hauran de ser exposades als ajuntaments respectius el 19 d'abril.
A més, també notificaran la resolució adoptada a cadascun dels reclamants.
Una vegada finalitzat el termini de rectificacions i reclamacions i fins el mateix dia de la votació abans de l'hora del tancament dels col·legis, en el cas de no constar a les llistes electorals lliurades a les meses electorals, i només per les causes específicament taxades, es podrà sol·licitar un certificat censal específic:
Aquest certificat acredita el dret a votar davant la mesa electoral respectiva.
Qualsevol elector pot sol·licitar ser exclòs de les llistes del cens electoral per tal de no rebre propaganda postal dels partits polítics.
Les sol·licituds d'exclusió s'han de presentar als ajuntaments, consolats i delegacions provincials del cens electoral.
També es poden presentar a la seu electrònica de l'INE.
L'Oficina del Cens Electoral comunicarà als electors l'exclusió sol·licitada.
Les sol·licituds d'exclusió tenen caràcter permanent fins que l'elector es manifesti en sentit contrari.